Peter Frølich (1956–)

Peter Frølich (født 1956) er en norsk forretningsadvokat.

 Liv og virke 
Han begynte i 1984 i den juridiske avdelingen i Bergen Bank, som i 1990 gikk inn i DnB. Fra 1992 til 2019 var han partner i advokatfirmaet Wikborg Rein i Bergen, der han ledet virksomhetsgruppen for bank og finans.

Peter Frølich har vært styreleder i fergerederiet Fjord Line siden 1995. Han har også vært styreleder i det daværende morselskapet Bergen-Nordhordland Rutelag.

Han har juridisk embedseksamen fra Universitetet i Bergen fra 1984 og diplom i avansert internasjonal rett fra McGeorge School of Law ved University of the Pacific fra 1986.

Han er sønn av motstandsmann og konsernsjef Peter Frølich og far til stortingsrepresentant Peter Christian Frølich. Han var fylkesleder i Hordaland Europeisk Ungdom i slutten av 1970-årene.

 Referanser 

Kategori:Norske advokater
Kategori:Personer fra Bergen kommune